pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล- กระทรวงเกษตรฯ เปิดรับฟังความคิดเห็น พร้อมปรับปรุงแก้ไขเพื่อประโยชน์ของเกษตรกรเป็นที่ตั้ง
วันจันทร์ที่ 24 กันยายน 2561
กระทรวงเกษตรฯ เปิดรับฟังความคิดเห็น พร้อมปรับปรุงแก้ไขเพื่อประโยชน์ของเกษตรกรเป็นที่ตั้ง
กระทรวงเกษตรฯ เปิดรับฟังความคิดเห็น พร้อมปรับปรุงแก้ไขเพื่อประโยชน์ของเกษตรกรเป็นที่ตั้ง
นายกฤษฎา บุญราช รัฐมนตรีว่าการกระทรวงเกษตรและสหกรณ์ เปิดเผยว่า ขณะนี้กระทรวงเกษตรและสหกรณ์กําลังปรับปรุงการบริหารจัดการภาคเกษตร เพื่อให้เกษตรกรไทยพ้นจากความยากลําบากในการประกอบอาชีพเกษตรกรรมหรือมีชีวิตความเป็นอยู่ที่ดีขึ้นเหมือนกับผู้ประกอบอาชีพอื่น ๆ ซึ่งการปรับปรุงเปลี่ยนแปลงงานภาคการเกษตรตามโครงการและแผนงานหลายอย่างที่กําลังดําเนินการในช่วงนี้ จะเป็นไปตามเป้าหมายและวัตถุประสงค์ที่ได้กําหนดไว้
นายกฤษฎา กล่าวต่อไปว่า ยินดีรับฟังข้อคิดเห็นหรือข้อเสนอแนะ ทั้งที่เห็นด้วยหรือไม่เห็นด้วยกับการดําเนินงานของกระทรวงเกษตรฯ และจะนําไปปรับปรุงแก้ไขเพื่อประโยชน์ของเกษตรกรเป็นที่ตั้ง อาทิ การแก้ไขปัญหาหนี้สินเกษตรกรสมาชิกกองทุนฟื้นฟูฯ การแก้ไขปัญหาราคายางพาราไม่มีเสถียรภาพ โครงการเสนอทางเลือกให้ชาวนาปรับเปลี่ยนการทํานาในพื้นที่ไม่เหมาะสมมาปลูกพืชอาหารสัตว์หรือพืช ผักหรือพืชตระกูลถั่ว เป็นต้น โดยจะจัดหาภาคเอกชนมารับซื้อ ซึ่งเอกชนทุกรายที่เข้าร่วมโครงการจะต้องปฎิบัติตามบทบัญญัติของกฎหมายส่งเสริมและพัฒนาระบบเกษตรพันธะสัญญา พ.ศ.2560 อย่างเคร่งครัด ภายใต้การกํากับดูแลของเจ้าหน้าที่เกษตร ขณะเดียวกันกระทรวงเกษตรฯ จะไม่กระทําการให้มีข้อผูกพันกับเอกชนรายใดรายหนึ่งเพียงรายเดียวเป็นอันขาด
ทั้งนี้ ได้เปิดโอกาสให้ภาคเอกชนทุกรายที่สนใจเข้าร่วมโครงการสนับสนุนการปลูกพืชต่าง ๆ แทนการทํานาในพื้นที่ไม่เหมาะสม สามารถติดต่อกับกระทรวงเกษตรและสหกรณ์ผ่านกรมส่งเสริมการเกษตรหรือกรมส่งเสริมสหกรณ์ได้โดยตรง สําหรับในระดับจังหวัดก็สามารถติดต่อกับสํานักงานเกษตรและสหกรณ์จังหวัด ซึ่งเป็นเลขานุการคณะอนุกรรมการพัฒนาการเกษตรและสหกรณ์จังหวัด (อ.พ.ก.) ที่มีผู้ว่าราชการจังหวัดเป็นประธานได้ นอกจากนี้ ยังสามารถติดต่อผ่านสํานักเกษตรจังหวัดหรือสํานักสหกรณ์จังหวัดได้ทุกจังหวัด ในการสมัครเข้าร่วมโครงการสนับสนุนให้ปลูกพืชอื่น ๆ แทนการทํานาในพื้นที่ไม่เหมาะสม อย่างไรก็ตาม กระทรวงเกษตรฯ จะเดินหน้าขับเคลื่อนงานต่าง ๆ โดยมีจุดมุ่งหมายเดียวกันคือเพื่อให้เกษตรกรไทยมีชีวิตความเป็นอยู่ที่ดีขึ้น ไม่ถูกเอารัดเอาเปรียบอีกต่อไป
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-​ประธานสภาแห่งชาติ สปป.ลาว เข้าเยี่ยมคารวะ นายกรัฐมนตรี
วันศุกร์ที่ 1 มิถุนายน 2561
​ประธานสภาแห่งชาติ สปป.ลาว เข้าเยี่ยมคารวะ นายกรัฐมนตรี
​ประธานสภาแห่งชาติ สปป.ลาว เข้าเยี่ยมคารวะ นายกรัฐมนตรี
วันนี้ (1 มิถุนายน 2561) นางปานี ยาท่อตู้ (H.E. Mrs. Pany Yathotou) ประธานสภาแห่งชาติ สาธารณรัฐประชาธิปไตยประชาชนลาว เข้าเยี่ยมคารวะ พลเอกประยุทธ์ จันทร์โอชา นายกรัฐมนตรี ณ ห้องสีงาช้าง ตึกไทยคู่ฟ้า ทําเนียบรัฐบาล
นายกรัฐมนตรีกล่าวต้อนรับประธานสภาแห่งชาติในโอกาสเดินทางเยือนไทยในฐานะแขกของสภานิติบัญญัติแห่งชาติ และชื่นชมความสัมพันธ์ไทย – สปป.ลาว ที่มีความร่วมมืออย่างสร้างสรรค์ ใกล้ชิด และหลากหลาย ซึ่งประธานสภาแห่งชาติขอบคุณฝ่ายไทยที่ให้การต้อนรับอย่างอบอุ่นและเป็นกันเอง พร้อมกล่าวย้ําว่า การเดินทางเยือนไทยครั้งนี้จะช่วยเพิ่มพูนความสัมพันธ์ที่มีอยู่ให้ก้าวหน้ายิ่งขึ้นต่อไป
ทั้งสองฝ่ายได้หารือถึงความร่วมมือที่มีร่วมกัน โดยเฉพาะด้านการค้าการลงทุน ที่นายกรัฐมนตรีเน้นย้ําให้ ไทย – ลาว ร่วมมือกันแก้ไขปัญหาและอุปสรรคทางการค้าการลงทุนทั้งในระดับประเทศและระดับท้องถิ่นต่อไป เพื่อให้บรรลุเป้าหมายการค้าระหว่างกัน สําหรับด้านการท่องเที่ยว ทั้งสองฝ่ายยินดีที่นักท่องเที่ยวของแต่ละประเทศเดินทางไปมาหาสู่กันมากขึ้น และฝ่ายไทยได้เสนอให้มีการเชื่อมโยงการท่องเที่ยวระหว่างกัน โดยเฉพาะการท่องเที่ยวในเมืองหลัก เมืองรอง และชุมชน เพื่อกระตุ้นเศรษฐกิจโดยรวมของภูมิภาค
ประธานสภาแห่งชาติได้ฝากให้นายกรัฐมนตรีดูแลแรงงาน สปป.ลาว ที่มาทํางานในประเทศไทยด้วย ซึ่งนายกรัฐมนตรีตอบรับว่ารัฐบาลให้ความสําคัญกับทั้งแรงงานไทยและแรงงานจากประเทศเพื่อนบ้าน เพราะเป็นทรัพยากรบุคคลที่อยู่เบื้องหลังความเจริญเติบโตของประเทศ นอกจากนี้ ฝ่าย สปป.ลาว ขอบคุณฝ่ายไทยที่ส่งเสริมการพัฒนาประเทศของ สปป.ลาว ในหลายด้านตลอดมาโดยเฉพาะด้านโครงสร้างพื้นฐาน ที่มีการเชื่อมโยงสะพานและถนนสายต่าง ๆ ซึ่งไทยและ สปป.ลาว จะร่วมกันพัฒนาความเชื่อมโยงให้เกิดประโยชน์สูงสุดแก่สองประเทศและภูมิภาค
ในช่วงท้าย นายกรัฐมนตรีได้กล่าวถึงการจัดการประชุม ACMECS ที่ไทยจะเป็นเจ้าภาพจัดการประชุมที่กรุงเทพ ในเดือนมิถุนายนที่จะถึงนี้ ที่พร้อมให้การต้อนรับนายกรัฐมนตรีทองลุนของ สปป.ลาว ขณะที่ฝ่ายสปป.ลาว แสดงความพร้อมที่จะจัดประชุมคณะรัฐมนตรีร่วมไทย - สปป.ลาว (Joint Cabinet Retreat: JCR) ครั้งที่ 3 ณ สปป. ลาว ในช่วงปลายปีนี้ ซึ่งทั้งสองฝ่ายมุ่งมั่นที่จะใช้กลไกความร่วมมือที่มีอยู่อย่างมีประสิทธิภาพและก่อให้เกิดความสําเร็จเป็นประโยชน์ต่อประเทศทั้งสอง
รัฐบาลไทย-ข่าวทำเนียบรัฐบาล-"ยุติธรรม" บูรณาการขับเคลื่อน กพยจ. อำนวยความยุติธรรมสู่ประชาชน ในพื้นที่ จ.มุกดาหาร
วันพฤหัสบดีที่ 7 กันยายน 2560
"ยุติธรรม" บูรณาการขับเคลื่อน กพยจ. อํานวยความยุติธรรมสู่ประชาชน ในพื้นที่ จ.มุกดาหาร
นายวิทยา สุริยะวงค์ รองปลัดกระทรวงยุติธรรม พร้อมคณะผู้บริหารกระทรวงยุติธรรม เข้าหารือร่วมกับ นายสรสิทธิ์ ฤทธิ์สรไกร ผู้ว่าราชการจังหวัดมุกดาหาร และหัวหน้าส่วนราชการระดับจังหวัดมุกดาหาร
เมื่อวันพุธที่ ๗ กันยายน ๒๕๖๐ เวลา ๑๓.๐๐ น.
นายวิทยา สุริยะวงค์ รองปลัดกระทรวงยุติธรรม
พร้อมคณะผู้บริหารกระทรวงยุติธรรม เข้าหารือร่วมกับ
นายสรสิทธิ์ ฤทธิ์สรไกร ผู้ว่าราชการจังหวัดมุกดาหาร
และหัวหน้าส่วนราชการระดับจังหวัดมุกดาหาร
เพื่อขับเคลื่อนคณะกรรมการพัฒนาการบริหารงานยุติธรรมระดับจังหวัด (กพยจ.)
และระดมความคิดในการแก้ไขปัญหาต่างๆ และความต้องการจากประชาชน
ในระดับพื้นที่จังหวัดมุกดาหาร
ในการนี้ รองปลัดกระทรวงยุติธรรม กล่าวว่า การประชุม กพยจ. นั้น
จะหารือ ร่วมกันเพื่อเสนอแนวคิดใน ๕ ประเด็นหลัก คือ การป้องกันอาชญากรรม
การสร้างการรับรู้กฎหมาย โครงการอันเป็นประโยชน์ต่อประชาชนในจังหวัด
เพื่อขอรับการสนับสนุนงบประมาณบูรณาการ ปัญหาสิทธิมนุษยชนในพื้นที่
และแนวทางในการสร้างความปรองดองและลดความขัดแย้งในพื้นที่
ผ่านการทํางานร่วมกันในลักษณะบูรณาการระหว่างจังหวัดกับกระทรวงยุติธรรม
และด้วยกลไกที่เข้มแข็งในระดับพื้นที่ของหน่วยงานระดับจังหวัด
จะทําให้การดําเนินงานดังกล่าว เข้าถึงประชาชน และสําเร็จได้อย่างมีประสิทธิภาพ
อันจะนําไปสู่การสร้างเวทีเชื่อมโยงระหว่างส่วนภูมิภาคกับส่วนกลาง
เป็นช่องทางการนํานโยบายของรัฐบาลสู่ประชาชนในพื้นที่ และเป็นแนวทาง
ในการพัฒนาประเทศในภาพรวมต่อไป ทั้งนี้ กระทรวงยุติธรรม
เป็นหน่วยงานด้านการอํานวยความยุติธรรม จึงจะนําบทบาท
การอํานวยความยุติธรรมด้านต่างๆ อาทิ การแก้ไข ฟื้นฟู เยียวยา
และติดตามผู้พ้นโทษให้สามารถอยู่ร่วมในสังคมได้ มาส่งเสริม
และยกระดับการดําเนินงานของ กพยจ. ให้มีประสิทธิภาพมากยิ่งขึ้น
หลังจากนั้น เวลา ๑๔.๐๐ น.
รองปลัดกระทรวงยุติธรรม นําคณะผู้บริหารกระทรวงยุติธรรม
เข้าตรวจเยี่ยมและติดตามผลการปฏิบัติงานของหน่วยงานในสังกัดกระทรวงยุติธรรม
ได้แก่ สํานักงานยุติธรรมจังหวัดมุกดาหาร สํานักงานคุมประพฤติจังหวัดมุกดาหาร
สํานักงานบังคับคดีจังหวัดมุกดาหาร
และสถานพินิจและคุ้มครองเด็กและเยาวชนจังหวัดมุกดาหาร
รัฐบาลไทย-ข่าวทำเนียบรัฐบาล-สธ.เปิดคลินิกหมอครอบครัวจังหวัดกาญจนบุรีเพิ่ม 2 แห่ง ให้ประชาชนเข้าถึงบริการพื้นฐานเพิ่มขึ้น
วันจันทร์ที่ 25 กันยายน 2560
สธ.เปิดคลินิกหมอครอบครัวจังหวัดกาญจนบุรีเพิ่ม 2 แห่ง ให้ประชาชนเข้าถึงบริการพื้นฐานเพิ่มขึ้น
ปลัดกระทรวงสาธารณสุขเปิดคลินิกหมอครอบครัวเพิ่ม 2 แห่งที่รพ.สต.บ้านหนองขาว อ.ท่าม่วง และรพ.สต.บ้านลาดหญ้า อ.เมืองกาญจนบุรี
ให้ประชาชนเข้าถึงบริการพื้นฐานที่จําเป็นทั้งส่งเสริม ป้องกัน รักษาฟื้นฟู และคุ้มครองผู้บริโภค ได้สะดวก รวดเร็ว ไม่ไปแออัดรอรับบริการในโรงพยาบาลขนาดใหญ่ ให้บริการทุกคน ทุกอย่าง ทุกที่ ทุกเวลาด้วยเทคโนโลยี
บ่ายวันนี้ (25 กันยายน 2560) นายแพทย์โสภณ เมฆธน ปลัดกระทรวงสาธารณสุข เป็นประธานพิธีเปิด คลินิกหมอครอบครัว (Primary Care Cluster : PCC) บ้านหนองขาว โรงพยาบาลส่งเสริมสุขภาพตําบลบ้านหนองขาว เครือข่ายของโรงพยาบาลสมเด็จพระสังฆราชองค์ที่ 19 อําเภอท่าม่วง และคลินิกหมอครอบครัวบ้านลาดหญ้า เครือข่ายโรงพยาบาลพหลพลพยุหเสนา อําเภอเมือง จังหวัดกาญจนบุรี โดยมีนายแพทย์พิศิษฐ์ ศรีประเสริฐ ผู้ตรวจราชการกระทรวงสาธารณสุข เขตสุขภาพที่ 5 นายแพทย์พนัส โสภณพงษ์ นายแพทย์สาธารณสุขจังหวัดกาญจนบุรี หัวหน้าส่วนราชการ องค์กรปกครองส่วนท้องถิ่น ผู้นําชุมชน อสม. ภาคีเครือข่ายร่วมพิธีทั้ง 2 แห่ง
นายแพทย์โสภณ ให้สัมภาษณ์ว่า กระทรวงสาธารณสุขได้ปฏิรูประบบสาธารณสุข โดยเฉพาะระบบบริการปฐมภูมิ เพื่อให้ประชาชนเข้าถึงบริการพื้นฐานที่จําเป็นได้สะดวก รวดเร็ว ไม่ไปแออัดรอรับบริการในโรงพยาบาลขนาดใหญ่ ให้บริการทุกคน ทุกอย่าง ทุกที่ ทุกเวลาด้วยเทคโนโลยีด้วยทีมหมอครอบครัว เสมือนเป็นเพื่อนสนิทหรือญาติของครอบครัว ซึ่งจังหวัดกาญจนบุรีได้เร่งดําเนินการนโยบายดังกล่าวโดยในวันนี้ได้เปิดคลินิกหมอครอบครัว 2 แห่ง ได้แก่คลินิกหมอครอบครัวบ้านหนองขาว อําเภอท่าม่วง จังหวัดกาญจนบุรี ดูแลประชาชน 9,068 คน มีโรงพยาบาลสมเด็จพระสังฆราชองค์ที่ 19 เป็นโรงพยาบาลแม่ข่ายสนับสนุนทั้งบุคลากร ยาและเวชภัณฑ์ และอื่นๆ เชื่อมโยงการดูแลโดยระบบส่งต่อผู้ป่วยอย่างไร้รอยต่อ ซึ่งคลินิกหมอครอบครัวแห่งนี้มีจุดเด่นคือความร่วมมือของทุกภาคส่วน มีภาคีเครือข่ายและชุมชนที่เข้มแข็ง เข้ามามีส่วนร่วมวางแผนจัดระบบบริการสุขภาพ การขับเคลื่อนดําเนินงานให้มีคุณภาพและเกิดความยั่งยืนอย่างแท้จริง เช่น วิถีชุมชนคนหนองขาวจะตักบาตรทุกวันพระ ประชาชนจะรู้และใส่ใจในการเลือกถวายอาหารพระ ลดหวาน มัน เค็ม เพิ่มผัก ผลไม้พื้นบ้านปลอดสารพิษ นอกจากนี้บ้านหนองขาวยังเป็นแหล่งศึกษาเรียนรู้วัฒนธรรมท้องถิ่น วิถีชีวิตชุมชนพื้นบ้านด้วย
สําหรับ คลินิกหมอครอบครัวบ้านลาดหญ้า เครือข่ายโรงพยาบาลพหลพลพยุหเสนา อําเภอเมือง จังหวัดกาญจนบุรี ดูแลประชาชนรวมทั้งสิ้น 27,864 คน เปิดบริการเต็มรูปแบบ แบ่งออกเป็น 3 ทีม ดําเนินงานในรูปแบบของสหวิชาชีพ มีเครือข่ายสุขภาพ อสม. อสค. Care giver เข้ามามีส่วนร่วมวางแผนจัดระบบบริการสุขภาพ ให้มีคุณภาพและเกิดความยั่งยืน ให้บริการตรวจรักษาโรคทั่วไป คลินิกสุขภาพเด็กดี บริการทันตกรรม บริการฟื้นฟูสภาพ บริการแพทย์แผนไทย เยี่ยมบ้านผู้สูงอายุติดบ้าน-ติดเตียง ผู้ป่วยโรคเรื้อรัง ผู้พิการ มีศูนย์เพื่อนช่วยเพื่อน โดยชุมชนร่วมกับสถานสงเคราะห์คนชราเฉลิมราชกุมารี(หลวงพ่อลําใยอุปถัมภ์) องค์กรปกครองส่วนท้องถิ่น ผู้นําชุมชน อสม. ชมรมรักษ์สุขภาพตําบลลาดหญ้า และชมรมปั่นป่วน ให้การช่วยเหลืออุปกรณ์ต่างๆ เช่น รถเข็น เตียงนอน ไม้ค้ํายัน ไม้ 3 ขา วอคเกอร์ ออกซิเจน และของใช้อื่นๆ รวมทั้งช่วยเหลือการจัดการศพสําหรับผู้ด้อยโอกาสที่ถูกทอดทิ้ง
************************* 25 กันยายน 2560
รัฐบาลไทย-ข่าวทำเนียบรัฐบาล-วราวุธ เร่งรณรงค์ลดใช้ถุงพลาสติก กลางเวียงเชียงใหม่
วันอังคารที่ 24 ธันวาคม 2562
วราวุธ เร่งรณรงค์ลดใช้ถุงพลาสติก กลางเวียงเชียงใหม่
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานเปิดงาน เดิน กิน ชิม เที่ยว ถนนกลางเวียงเชียงใหม่ Walking Street รักษ์โลกรักษ์สิ่งแวดล้อม  เพื่อส่งเสริมการท่องเที่ยวจังหวัดเชียงใหม่ และเนื่องในวันคนพิการสากลจังหวัดเชี
วราวุธ เร่งรณรงค์ลดใช้ถุงพลาสติก กลางเวียงเชียงใหม่
วันที่ 22 ธันวาคม 62​ นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานเปิดงาน เดิน กิน ชิม เที่ยว ถนนกลางเวียงเชียงใหม่ Walking Street รักษ์โลกรักษ์สิ่งแวดล้อม เพื่อส่งเสริมการท่องเที่ยวจังหวัดเชียงใหม่ และเนื่องในวันคนพิการสากลจังหวัดเชียงใหม่ ประจําปี 2562 ส่งเสริมเจตคติที่ดีต่อคนพิการ ณ ลานหน้าอนุสาวรีย์สามกษัตริย์ อําเภอเมือง จังหวัดเชียงใหม่
โดยในโอกาสนี้ นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายธเนศพล ธนบุณยวัฒน์ เลขานุการรัฐมนตรีว่าการกระทรวงทรัพยากรธรรมชาติและสิ่งแวดล้อม นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และคณะผู้บริหารระดับสูงหน่วยงานในสังกัดกระทรวงทรัพยากรธรรมชาติและสิ่งแวดล้อม ร่วมกันดําเนินกิจกรรมรณรงค์ ทําความดีด้วยหัวใจ ลดรับ ลดให้ ลดใช้ถุงพลาสติก Everyday Say No to plastic bags บริเวณถนนคนเดิน อนุสาวรีย์สามกษัตริย์ กลางเมืองเชียงใหม่ ซึ่งมีนักท่องเที่ยวชาวต่างชาติ เป็นจํานวนมาก ให้การตอบรับโครงการดังกล่าวเป็นอย่างดี
รัฐบาลไทย-ข่าวทำเนียบรัฐบาล-ธ.ก.ส.จัดแคมเปญเงินฝาก “สูงวัยลุ้นล้าน” เฉพาะลูกค้าใหม่ที่เปิดบัญชี Senior Savings รับฟรี สลากออมทรัพย์ ธ.ก.ส.
วันอังคารที่ 17 เมษายน 2561
ธ.ก.ส.จัดแคมเปญเงินฝาก “สูงวัยลุ้นล้าน” เฉพาะลูกค้าใหม่ที่เปิดบัญชี Senior Savings รับฟรี สลากออมทรัพย์ ธ.ก.ส.
ธ.ก.ส.จัดแคมเปญเงินฝาก “สูงวัยลุ้นล้าน” เพียงเปิดบัญชีเงินฝากออมทรัพย์ Senior Savings ตั้งแต่ 5,000 บาทขึ้นไป รับฟรี สลากออมทรัพย์ ธ.ก.ส.ชุด เกษตรมั่งคั่ง 2 เพื่อลุ้นรับเงินล้าน ตั้งแต่วันนี้ ถึง 31 พฤษภาคม 2561
นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธนาคารได้จัดแคมเปญเงินฝากสําหรับผู้สูงวัย “สูงวัยลุ้นล้าน” เพื่อมอบสิทธิประโยชน์ให้แก่ลูกค้าใหม่ที่เปิดบัญชีออมทรัพย์ Senior Savings ตั้งแต่ 5,000 บาทขึ้นไป ได้รับ สลากออมทรัพย์
ธ.ก.ส. ชุดเกษตรมั่งคั่ง 2 จํานวน 1 หน่วย มูลค่า 100 บาท ฟรี เพื่อนําไปลุ้นรับรางวัลเงินล้านมูลค่ากว่า 83 ล้านบาทต่อครั้ง รวม 36 ครั้ง
สําหรับเงื่อนไขการฝากเงินออมทรัพย์ Senior Savings ผู้ฝากต้องมีอายุ 50 ปีขึ้น โดยเปิดบัญชีครั้งแรกไม่ต่ํากว่า 100 บาท เพียงคนละ 1 บัญชี และฝากเพิ่มสูงสุดได้ไม่เกิน 10 ล้านบาท ไม่จํากัดจํานวนครั้งที่ฝาก ซึ่งธนาคารจะจ่ายดอกเบี้ยสมทบเป็นต้นเงินปีละ 2 ครั้ง ในเดือนมีนาคม และกันยายน อัตราดอกเบี้ยตามจํานวนเงินฝากคงเหลือรายวัน คือ เงินฝากคงเหลือต่ํากว่า 20,000 บาท จะได้รับดอกเบี้ยร้อยละ 0.50 ต่อปี เงินฝากคงเหลือตั้งแต่ 20,000 บาท ขึ้นไป จะได้รับดอกเบี้ยร้อยละ 0.99 ต่อปี ทั้งนี้ เพื่อส่งเสริมให้ผู้สูงอายุมีเงินออมที่สามารถนําไปใช้เป็นค่าใช้จ่ายในชีวิตประจําวัน อันเป็นการสร้างภูมิคุ้มกันในการดํารงชีวิต
การจัดแคมเปญเงินฝาก “สูงวัยลุ้นล้าน” ในครั้งนี้ เพื่อมอบเป็นของขวัญให้กับผู้สูงอายุต้อนรับเทศกาลสงกรานต์และวันผู้สูงอายุแห่งชาติ โดยสามารถฝากเงินได้ที่ ธ.ก.ส. ทุกสาขาทั่วประเทศ ตั้งแต่วันนี้จนถึงวันที่ 31 พฤษภาคม 2561 สอบถามข้อมูลเพิ่มเติมได้ที่ ธ.ก.ส. Call Center 0-255-50555 หรือที่ www.baac.or.th
รัฐบาลไทย-ข่าวทำเนียบรัฐบาล-ปลัด ก.ดิจิทัลฯ เปิดงานสัมมนาเผยแพร่ผลการศึกษา หลักสูตร และรณรงค์การใช้เทคโนโลยีดิจิทัลอย่างสร้างสรรค์ ครั้งที่ 4
วันอังคารที่ 28 กุมภาพันธ์ 2560
ปลัด ก.ดิจิทัลฯ เปิดงานสัมมนาเผยแพร่ผลการศึกษา หลักสูตร และรณรงค์การใช้เทคโนโลยีดิจิทัลอย่างสร้างสรรค์ ครั้งที่ 4
ปลัด ก.ดิจิทัลฯ
นางสาววิไลลักษณ์ ชุลีวัฒนกุล ปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานเปิดงานสัมมนาเผยแพร่ผลการศึกษา หลักสูตร และรณรงค์การใช้เทคโนโลยีดิจิทัลอย่างสร้างสรรค์ “Digital Literacy for Digital Citizen to Digital Economy ” ครั้งที่ 4 ซึ่งการสัมมนาดังกล่าวจัดขึ้นเพื่อเผยแพร่ผลการศึกษาการจัดกิจกรรมส่งเสริมความเข้าใจดิจิทัลทั้งในและต่างประเทศ เผยแพร่หลักสูตรความเข้าใจดิจิทัล (Digital Literacy) รณรงค์การใช้เทคโนโลยีดิจิทัลอย่างสร้างสรรค์และเพื่อให้เกิดกิจกรรมที่เป็นแรงขับเคลื่อนประเทศไทยสู่เศรษฐกิจดิจิทัล (Digital Economy) โดยมีผู้สนใจเข้าร่วมกิจกรรม ได้แก่ ครู อาจารย์ ผู้บริหารสถาบันการศึกษา นักเรียน นักศึกษา ข้าราชการ และบุคคลทั่วไป เพื่อสร้างการรับรู้ในกลุ่มตัวแทนพร้อมนําหลักสูตรไปประยุกต์ใช้กับกระบวนการเรียนการสอน การถ่ายทอดองค์ความรู้ และพัฒนาทักษะให้แก่ประชาชน เพื่อเตรียมความพร้อมสู่การเป็นพลเมืองดิจิทัล ให้สามารถกระตุ้นเศรษฐกิจดิจิทัลได้อย่างมีประสิทธิภาพ ตลอดจนเป็นการส่งเสริมการพัฒนาด้านการเรียนรู้ดิจิทัลของประชาชนไทย ให้สามารถบริโภค ผลิต นําสื่อดิจิทัลและเทคโนโลยีไปใช้ ให้เกิดประโยชน์ต่อตนเอง และบุคคลอื่นในสังคม จนสามารถก้าวสู่การนําเทคโนโลยีไปใช้ให้เกิดประโยชน์กับเศรษฐกิจ ในรูปแบบเศรษฐกิจดิจิทัลเพื่อก้าวสู่ไทยแลนด์ 4.0 ต่อไป การสัมมนาดังกล่าวจัดขึ้น ณ ห้อง BB 205 โรงแรมเซ็นทรา บาย เซ็นทารา ศูนย์ราชการและคอนเวนชันเซ็นเตอร์ ถนนแจ้งวัฒนะ เขตหลักสี่ กรุงเทพฯ เมื่อวันที่ 27 กุมภาพันธ์ 2560
**************************
รัฐบาลไทย-ข่าวทำเนียบรัฐบาล-ประธานาธิบดีแห่งสาธารณรัฐแห่งสหภาพเมียนมามีกำหนดการเยือนไทยอย่างเป็นทางการ
วันพุธที่ 13 มิถุนายน 2561
ประธานาธิบดีแห่งสาธารณรัฐแห่งสหภาพเมียนมามีกําหนดการเยือนไทยอย่างเป็นทางการ
ประธานาธิบดีแห่งสาธารณรัฐแห่งสหภาพเมียนมามีกําหนดการเยือนไทยอย่างเป็นทางการ
วันนี้ (13 มิถุนายน 2561) พลโท วีรชน สุคนธปฏิภาค รองโฆษกประจําสํานักนายกรัฐมนตรี เปิดเผยถึงกําหนดการเยือนไทยอย่างเป็นทางการของ อูวินมยิน (H.E. U Win Myint) ประธานาธิบดีแห่งสาธารณรัฐแห่งสหภาพเมียนมา โดยจะเดินทางมาเยือนประเทศไทยอย่างเป็นทางการ (Official Visit) ในฐานะแขกของรัฐบาล ในวันที่ 14 มิถุนายน 2561 และจะเข้าร่วมการประชุมสุดยอดผู้นํายุทธศาสตร์ความร่วมมือทางเศรษฐกิจอิรวดี – เจ้าพระยา – แม่โขง (Ayeyawady – Chao Phraya – Mekong Economic Cooperation Strategy : ACMECS) ครั้งที่ 8 ระหว่างวันที่ 15 - 16 มิ.ย. 2561 ณ โรงแรมแชงกรี-ลา ด้วย
ในวันที่ 14 มิถุนายน 2561 เวลา 17.00 น. ประธานาธิบดีแห่งสาธารณรัฐแห่งสหภาพเมียนมา จะเดินทางมายังทําเนียบรัฐบาล เพื่อร่วมพิธีต้อนรับอย่างเป็นทางการ การหารือเต็ม ณ ตึกไทยคู่ฟ้า และการแถลงข่าวร่วม ณ ตึกสันติไมตรีหลัง โดยในช่วงค่ํา นายกรัฐมนตรีและภริยาเป็นเจ้าภาพเลี้ยงอาหารค่ําเพื่อเป็นเกียรติแก่ประธานาธิบดีแห่งสาธารณรัฐแห่งสหภาพเมียนมาและภริยา และคณะ ณ ตึกสันติไมตรีหลังนอก
การเยือนไทยครั้งนี้ของประธานาธิบดีแห่งสาธารณรัฐแห่งสหภาพเมียนมา นับเป็นการเยือนทางการระดับทวิภาคีต่างประเทศครั้งแรกหลังจากดํารงตําแหน่งประธานาธิบดี สะท้อนให้เห็นถึงความสัมพันธ์ไทย – เมียนมา ซึ่งมีความใกล้ชิดและแน่นแฟ้น และในปีนี้ (2561) ยังครบรอบ 70 ปี ของการสถาปนาความสัมพันธ์ทางการทูตไทย – เมียนมา การเยือนไทยครั้งนี้ จึงถือเป็นสัญลักษณ์ที่สําคัญในการร่วมฉลองความสัมพันธ์ระหว่างสองประเทศ และเป็นโอกาสอันดีที่ทั้งสองฝ่ายติดตามความก้าวหน้าของความร่วมมือ และพัฒนาความเป็นหุ้นส่วนยุทธศาสตร์โดยธรรมชาติ (Natural Strategic Partnership) ให้ใกล้ชิดและตอบสนองผลประโยชน์ของทั้งสองฝ่ายอย่างแท้จริง โดยเฉพาะอย่างยิ่ง การส่งเสริมความร่วมมือและผลักดันการพัฒนาตามแนวชายแดน และความร่วมมือด้านความเชื่อมโยงอย่างไร้รอยต่อหลัง
โอกาสนี้ ประธานาธิบดีแห่งสาธารณรัฐแห่งสหภาพเมียนมา พร้อมด้วยผู้นําประเทศสมาชิกยุทธศาสตร์ความร่วมมือทางเศรษฐกิจอิรวดี – เจ้าพระยา – แม่โขง (ACMECS) ประกอบด้วย สมเด็จอัคคมหาเสนาบดีเดโชฮุนเซน นายกรัฐมนตรีกัมพูชา นายทองลุน สีสุลิด นายกรัฐมนตรีลาว นายเหวียน ชวน ฟุก นายกรัฐมนตรีเวียดนาม และพลเอกประยุทธ์ จันทร์โอชา นายกรัฐมนตรี จะเข้าร่วมการประชุมสุดยอดผู้นํายุทธศาสตร์ความร่วมมือทางเศรษฐกิจอิรวดี – เจ้าพระยา – แม่โขง (ACMECS) ครั้งที่ 8 ระหว่างวันที่ 15 - 16 มิ.ย. 2561 ณ โรงแรมแชงกรี-ลา ด้วย
รัฐบาลไทย-ข่าวทำเนียบรัฐบาล-ไทยและมาเก๊ายินดีที่จะสนับสนุนความร่วมมือด้านการท่องเที่ยวระหว่างกัน
วันพฤหัสบดีที่ 10 พฤษภาคม 2561
ไทยและมาเก๊ายินดีที่จะสนับสนุนความร่วมมือด้านการท่องเที่ยวระหว่างกัน
ไทยและมาเก๊ายินดีที่จะสนับสนุนความร่วมมือด้านการท่องเที่ยวระหว่างกัน
วันนี้ (10 พ.ค. 61) เวลา 14.00 น. ณ ห้องสีฟ้า ตึกสันติไมตรี ทําเนียบรัฐบาล นายชุย ไซ ออน (Mr. Chui Sai On) ผู้บริหารสูงสุดเขตบริหารพิเศษมาเก๊า สาธารณรัฐประชาชนจีน พบหารือกับนายสมคิด จาตุศรีพิทักษ์ รองนายกรัฐมนตรี เพื่อกระชับความสัมพันธ์ด้านเศรษฐกิจ การค้า กับไทย
รองนายกรัฐมนตรีกล่าวต้อนรับผู้บริหารสูงสุดมาเก๊า และคณะ ในโอกาสเยือนไทยอย่างเป็นทางการครั้งแรกในรอบ 10 ปี และให้ความสําคัญกับการเดินทางเยือนในครั้งนี้ จากการนําคณะนักธุรกิจร่วมคณะมาด้วย นอกจากนี้ ยังทราบว่าผลการหารือระหว่างนายกรัฐมนตรีและผู้บริหารสูงสุดมาเก๊าและคณะ เป็นไปด้วยดีและมีส่วนสําคัญต่อการพัฒนาความสัมพันธ์ระหว่างกัน
รองนายกรัฐมนตรีกล่าวแสดงความประทับใจความสามารถของนายชุย ไซ ออน ที่สามารถพัฒนาเขตปกครองพิเศษมาเก๊าให้มีการเติบโตและมีเสถียรภาพ และภายใต้การปกครองแบบหนึ่งประเทศ สองระบบ ซึ่งไทยพร้อมกระชับความร่วมมือกับมาเก๊าอย่างรอบด้าน และเป็นรูปธรรม ไทยยังชื่นชมข้อริเริ่ม “หนึ่งแถบ หนึ่งเส้นทาง” ของจีน เป็นการสร้างความเชื่อมโยงอย่างลึกซึ้ง โดยเห็นว่าเป็นประโยชน์กับภูมิภาคเอเชียตะวันออกเฉียงใต้ ซึ่งไทยสามารถเป็นประตูให้กับมาเก๊าสู่ภูมิภาคเอเชียรวมทั้งเพื่อนบ้านของไทยในอนุภูมิภาคนี้ นอกจากนี้ ไทยยังมีศักยภาพด้านการค้าและการลงทุน ซึ่งขอเชิญชวนนักลงทุนจากมาเก๊า เข้ามาศึกษาลู่ทางและร่วมลงทุนในโครงการพัฒนาระเบียงเศรษฐกิจพิเศษภาคตะวันออก (EEC)
ทั้งนี้ ทั้งสองฝ่ายยังเห็นพ้องที่จะกระชับความร่วมมือด้านการท่องเที่ยวระหว่างกัน โดยไทยและมาเก๊าต่างเป็นแหล่งท่องเที่ยวที่สําคัญ รองรับนักท่องเที่ยวจํานวนมาก ซึ่งเป็นโอกาสและตลาดที่สําคัญของสินค้าไทย โดยไทยพร้อมที่จะสนับสนุนการส่งออกผลไม้จากไทยไปสู่ตลาดการท่องเที่ยวของมาเก๊า และจะส่งเสริมการท่องเที่ยวระหว่างกันด้วย
รัฐบาลไทย-ข่าวทำเนียบรัฐบาล-นายกรัฐมนตรีเยี่ยมชมการดำเนินงาน ของศูนย์แพทย์แผนไทยพนา จ.อำนาจเจริญ แนะเพื่อความยั่งยืนการใช้สมุนไพรต้องปลูกทดแทน และขอให้ควบคุมการผลิตให้มีคุณภาพได้มาตรฐาน
วันจันทร์ที่ 23 กรกฎาคม 2561
นายกรัฐมนตรีเยี่ยมชมการดําเนินงาน ของศูนย์แพทย์แผนไทยพนา จ.อํานาจเจริญ แนะเพื่อความยั่งยืนการใช้สมุนไพรต้องปลูกทดแทน และขอให้ควบคุมการผลิตให้มีคุณภาพได้มาตรฐาน
นายกรัฐมนตรีเยี่ยมชมการดําเนินงาน ของศูนย์แพทย์แผนไทยพนา จ.อํานาจเจริญ แนะเพื่อความยั่งยืนการใช้สมุนไพรต้องปลูกทดแทน และขอให้ควบคุมการผลิตให้มีคุณภาพได้มาตรฐาน
วันนี้ (23 กรกฎาคม 2561) เวลา 11.30 น. ณ ศูนย์แพทย์แผนไทยพนา ตําบลพระเหลา อําเภอพนา จังหวัดอํานาจเจริญ พลเอก ประยุทธ์ จันทร์โอชา นายกรัฐมนตรี เยี่ยมชมการดําเนินงานของศูนย์แพทย์แผนไทยพนา และรับฟังบรรยายสรุปเรื่อง โครงการเมืองสมุนไพรอํานาจเจริญ พร้อมเยี่ยมชมการดําเนินการการสร้างเครือข่ายผู้เพาะปลูกสมุนไพรในชุมชน การผลิตผลิตภัณฑ์จากสมุนไพรหมอพื้นบ้าน (ภูมิปัญญาพื้นบ้าน) และการส่งเสริมการใช้สมุนไพรในการดูแลรักษาสุขภาพของประชาชน รวมถึงชมการสาธิตการนวดไทย และการดําเนินงานของคลีนิคบริการศูนย์แพทย์แผนไทยพนา
สําหรับศูนย์แพทย์แผนไทยพนา ได้ดําเนินงานด้านแพทย์แผนไทยและแพทย์ทางเลือกมาอย่างต่อเนื่องตั้งแต่ปี พ.ศ. 2536 โดยมีการดําเนินการใน 3 กิจกรรมหลัก ได้แก่ คลีนิคบริการแพทย์แผนไทย การผลิตและจําหน่ายผลิตภัณฑ์จากสมุนไพร และงานวิชาการฝึกอบรมการแพทย์แผนไทย ในด้านการพัฒนาผลิตภัณฑ์สมุนไพร ได้มีการดําเนินการตลอดห่วงโซ่แบบครบวงจร ตั้งแต่ต้นน้ํา กลางน้ํา ปลายน้ํา ทั้งการสร้างเครือข่ายผู้เพาะปลูกสมุนไพรในชุมชน การประกันราคา และพัฒนาสู่การรับรอง GAP และเกษตรอินทรีย์ การพัฒนาผลิตภัณฑ์จากสมุนไพร ได้แก่ ยา ผลิตภัณฑ์เสริมอาหาร เวชสําอาง ซึ่งปัจจุบันมีประมาณ 70 ชนิด รวมทั้งการส่งเสริมการใช้สมุนไพรในการดูแลรักษาสุขภาพของประชาชน โดยผลิตและกระจายยาสมุนไพรตามกรอบรายการยาสมุนไพรจังหวัดอํานาจเจริญ จํานวน 48 รายการ ให้คลังยาอําเภอทุกแห่งดําเนินการดังกล่าวสอดคล้องกับแนวทางการพัฒนาเมืองสมุนไพร จังหวัดอํานําจเจริญ ที่มุ่งการขับเคลื่อนเมืองธรรมเกษตร สู่เป้าหมาย “เมืองสมุนไพรและเกษตรอินทรีย์ทั้งจังหวัด”
โอกาสนี้ นายกรัฐมนตรีกล่าวระหว่างเยี่ยมชมว่า เพื่อให้เกิดความยั่งยืนในการใช้สมุนไพรตามธรรมชาติ เมื่อเก็บสมุนไพรมาแปรรูปแล้ว ต้องปลูกทดแทน เพื่อให้เกิดความยั่งยืนและเป็นประโยชน์ต่อการใช้สมุนไพร พร้อมกับให้ควบคุมการผลิตให้มีคุณภาพให้ได้มาตรฐาน แบ่งประเภทของสมุนไพรให้ชัดเจน นํามาเพิ่มคุณค่าสร้างประโยชน์ต่อร่างกายให้สุขภาพดี ลดภาระงบประมาณของประเทศในการดูแลด้านสาธารณสุข พร้อมกล่าวเป็นกําลังใจว่าอะไรที่ทําแล้วดีมีประโยชน์ขอให้ขยายผลทําต่อไป ที่สําคัญต้องมีความเอื้อเฟื้อเผื่อแผ่ ไม่ว่าจะทําอะไรก็ตามขอให้ยึดการตลาดนําการผลิต
จากนั้น นายกรัฐมนตรีได้เดินทักทายประชาชนที่มาให้การต้อนรับอย่างเป็นกันเอง และกล่าวกับประชาชนตอนหนึ่งว่า การลงพื้นที่มาพบปะประชาชนมาด้วยใจจริง ๆ และรักทุกคน ไม่รู้สึกเหนื่อย เพราะนึกถึงประชาชนเป็นหลัก โดยจะพยายามทําทุกอย่างให้ดีที่สุด
-------------------------------
สํานักโฆษก
รัฐบาลไทย-ข่าวทำเนียบรัฐบาล-“สธ.” จับมือ “ดีอีเอส” ฉายภาพไฮเทค รับมือโควิด 19 [กระทรวงสาธารณสุข]
วันพฤหัสบดีที่ 21 พฤษภาคม 2563
“สธ.” จับมือ “ดีอีเอส” ฉายภาพไฮเทค รับมือโควิด 19 [กระทรวงสาธารณสุข]
“สธ.” จับมือ “ดีอีเอส” ฉายภาพไฮเทค รับมือโควิด 19
กระทรวงสาธารณสุข ร่วมมือกับกระทรวงดีอีเอส นําเทคโนโลยีดิจิทัล ใช้ข้อมูลสารสนเทศควบคุมการระบาดของโควิด 19 เชื่อมโยงเป็นระบบ เฝ้าระวังสอบสวนโรค รักษา ประเมินสถานประกอบการตามมาตรการผ่อนปรน และติดตามการใช้งานของประชาชนในแพลตฟอร์มไทยชนะดอทคอม
บ่ายวันนี้ (20 พฤษภาคม 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี หน่วยงานที่เกี่ยวข้อง ร่วมกันแถลงข่าว ความก้าวหน้าแพลตฟอร์มดิจิทัลรองรับสถานการณ์โรคโควิด 19 ภายใต้แพลตฟอร์ม www.ไทยชนะ.com, ระบบสารสนเทศสาธารณสุขแห่งชาติ, ไทยสต็อปโควิด (https://stopcovid.anamai.moph.go.th/) และแอปพลิเคชัน “หมอชนะ” ซึ่งมีความเชื่อมโยงตั้งแต่การค้นหาผู้ป่วย การเตรียมพร้อมรักษา การประเมินความพร้อมสถานประกอบการ และภาพรวมการใช้บริการของประชาชน
นพ.พลวรรธน์ วิทูรกลชิต ผู้ตรวจราชการกระทรวงดิจิทัลเพื่อเศรษฐกิจและสังคม (ดีอีเอส) ในฐานะเจ้าหน้าที่ศูนย์ปฏิบัติการด้านสื่อสารโทรคมนาคม และสื่อสังคมออนไลน์ ศบค. กล่าวว่า ระบบสารสนเทศของกระทรวงสาธารณสุขจะเชื่อมโยงกับดีอีเอส ภายใต้แพลตฟอร์มไทยชนะดอทคอม เป็นการเก็บข้อมูลการใช้บริการของประชาชนในสถานประกอบการ/กิจการต่าง ๆ ทั้งจํานวนคน ช่วงเวลา ร้านค้าที่ประชาชนใช้บริการ เพื่อนําข้อมูลไปใช้ประโยชน์ทางด้านการติดตามป้องกันโรคโควิด 19 เป็นหลัก มีระบบป้องกันการเข้าถึงข้อมูลอย่างสูงสุด ตั้งแต่เริ่มมีการผ่อนปรนมีผู้ใช้งานแล้ว 5 ล้านคน เฉลี่ยวันละ 2 ล้านคน โดยพบว่าประชาชนให้ความร่วมมือเป็นอย่างดี ได้เช็กอินและเช็คเอาท์ครบทั้งสองส่วนมากกว่าร้อยละ 76 ซึ่งจะช่วยให้การเฝ้าระวังติดตามสอบสวนโรคทําได้อย่างรวดเร็ว แม่นยําขึ้น รวมทั้งยังเป็นการเก็บข้อมูลเพื่อประเมินการผ่อนปรนสถานประกอบการ/กิจการประเภทอื่นที่ยังเหลือได้ต่อไป นอกจากนี้ จากข้อมูลยังพบว่าสถานประกอบการที่ปฏิบัติตามมาตรการที่กําหนดได้คะแนนประเมินเฉลี่ยอยู่ที่ 4.8 ถือว่าให้ความร่วมมือปฏิบัติตามได้ดีอีกด้วย
ขณะเดียวกัน กระทรวงสาธารณสุข ได้จัดทําระบบข้อมูลสารสนเทศของกระทรวงสาธารณสุขในระยะเร่งด่วนต่อการควบคุมและรักษาผู้ป่วยโควิด 19 เน้นประเมินความพร้อมของทรัพยากรทางการแพทย์ทั้งประเทศ อาทิ จํานวนเตียงรองรับผู้ป่วย เครื่องช่วยหายใจ อุปกรณ์ชุดป้องกัน PPE และ N95 เพื่อการตัดสินใจวางแผนได้อย่างแม่นยํา และกรมอนามัย ได้จัดทําแพลตฟอร์ม ไทยสต็อปโควิด เพื่อสนับสนุนให้ผู้ประกอบการปฏิบัติตามข้อกําหนดตามเกณฑ์ความปลอดภัย ป้องกันโรคโควิด 19 เมื่อเปิดบริการหลังการผ่อนปรน ประชาชนสามารถติดตามประเมินสถานประกอบการว่าทําได้ตามมาตรฐานหรือไม่ รวมทั้งกรมควบคุมโรค ได้จัดทําแอปพลิเคชันหมอชนะ ติดตามการเดินทางของประชาชนไปยังสถานที่ต่าง ๆ ย้อนหลังได้ หากพบผู้ป่วย/ผู้ติดเชื้อ จะสามารถติดตามตัวกลุ่มเสี่ยง/ผู้สัมผัสมาเข้ารับการตรวจรักษาได้อย่างรวดเร็ว และให้คําแนะนําการปฏิบัติตัวได้อย่างทันท่วงที
**************************** 20 พฤษภาคม 2563
*****************************